Ούλπιος Λιμένιος

Ο Ούλπιος Λιμένιος, λατιν.: Ulpius Limenius (απεβ στις 8 Απριλίου 349 μ.Χ.) ήταν Ρωμαίος πολιτικός, που διορίστηκε ύπατος το 349 μ.Χ.

 Βιογραφία 
Πιθανώς μέλος των ευγενώνArnheim, Michael T. W., The senatorial aristocracy in the later Roman empire (1972), pg. 76 και μέλος της ανατολικής Συγκλήτου, ο Λιμένιος διορίστηκε ανθύπατος της Κωνσταντινούπολης το 342 μ.Χ. Ήταν αντίπαλος του ρήτορα Λιβάνιου και κατά τη διάρκεια της θητείας του ως ανθυπάτου υποστήριξε τις κατηγορίες των αντιπάλων του Λιβάνιου, κατηγορώντας τον για άσκηση μαγείας και προδοσία, αναγκάζοντάς τον έτσι να εγκαταλείψει την Κωνσταντινούπολη.

Αν και ήταν επαρχιακός της ανατολικής περιοχής, του ανατέθηκε ο διπλός ρόλος του πραιτωριανού έπαρχου της Ιταλίας (τον οποίο ο Αυτοκράτορας Κώνστας του έδωσε, όταν δημιούργησε τη νέα επαρχία, αποσπώντας την Ιταλία από την πραιτωριανή επαρχία του Ιλλυρικού)Potter, David Stone, The Roman Empire at Bay, AD 180-395 (2004), pg. 476 καθώς και του επάρχου της πόλης της Ρώμης. Κατείχε αυτές τις θέσεις από τις 12 Ιουνίου 347 έως τις 8 Απριλίου 349. Αυτός ο ασυνήθιστος διορισμός, όχι μόνο αντανακλούσε την ανατροφή του Κώνστα στην Κωνσταντινούπολη, αλλά πιθανότατα ήταν επίσης ενδεικτικός μίας μακροχρόνιας σχέσης με έναν έμπιστο υφιστάμενο.Chenault, pg. 55 Το 348 μ.Χ. ο Λιμένιος, ως έπαρχος της πόλης, πιθανώς εόρτασε τους Κοσμικούς Αγώνες στο όνομα του Αυτοκράτορα, καθώς ο Κώνστας απουσίαζε από τη Ρώμη.Chenault, pgs. 54-55

Κατά τη διάρκεια της θητείας του ως πραιτωριανού επάρχου, έλαβε μία σειρά από αυτοκρατορικούς νόμους προς εφαρμογή. Ένας, με ημερομηνία 28 Μαρτίου 349, είχε ως στόχο τη διατήρηση κιόνων και μνημείων, καθώς και την αποτροπή της παραβίασης τάφων στην πόλη της Ρώμης.Story, pg. 239 Ένας άλλος, με ημερομηνία 12 Φεβρουαρίου 349, έδωσε εντολή στον Λιμένιο να καταπολεμήσει τους παραχαράκτες.Story, pg. 243

Το 349 μ.Χ. ο Λιμένιος διορίστηκε ύπατος μαζί με τον Aκόνιο Κατουλίνο Φιλομάτιο.Martindale & Jones, pg. 510

Ένας ειδωλολάτρης,Barnes, Timothy David, Athanasius and Constantius: Theology and Politics in the Constantinian Empire (2001), pg. 292 ο Λιμένιος απεβίωσε στις 8 Απριλίου 349, κατά τη διάρκεια τής θητείας του ως υπάτου.

 Παραπομπές 

 Πηγές 
 Chenault, Robert R., Rome Without Emperors: The Revival of a Senatorial City in the Fourth Century CE. (2008)
 Martindale, J. R.; Jones, A. H. M, The Prosopography of the Later Roman Empire, Vol. I AD 260–395, Cambridge University Press (1971)
 Story, Joseph, Commentaries on the Conflict of Laws, Foreign and Domestic, in Regard to Contracts, Rights, and Remedies, and Especially in Regard to Marriages, Divorces, Wills, Successions, and Judgements (1841)

Κατηγορία:Πολίαρχοι Ρώμης
Κατηγορία:Έπαρχοι της Κωνσταντινούπολης
Κατηγορία:Ρωμαίοι ύπατοι του 4ου αιώνα